Maszlee Malik itu apa sih? Jelaskan dalam bahasa melayu ya

Prof Dr. Maszlee Malik (Jawi: ;  lahir 19 Disember 1974) merupakan ahli politik Malaysia, Professor, pensyarah, penulis, intelektual awam dan kini berkhidmat sebagai Pengerusi International Institute of Advanced Islamic Studies (IAIS) Malaysia sejak Mac 2023.  Beliau juga seorang profesor di Fakulti Psikologi dan Sains Sosial di Universiti Cyberjaya sejak Mac 2023.  Beliau merupakan bekas Ahli Parlimen (MP) Simpang Renggam dari Mei 2018 hingga November 2022.  Beliau pernah berkhidmat sebagai Menteri Pendidikan Malaysia dalam pentadbiran Pakatan Harapan (PH) di bawah bekas Perdana Menteri Mahathir Mohamad dari Mei 2018 hingga peletakan jawatannya pada Januari 2020  dan juga Presiden ke-7 Universiti Islam Antarabangsa Malaysia (UIAM) pada tahun 2018. Beliau merupakan ahli politik bebas, dan Parti Pribumi Bersatu Malaysia (BERSATU), ketika itu parti komponen gabungan PH, dan kini Ahli Majlis Kepimpinan Pusat Parti Keadilan Rakyat (PKR). Beliau pernah mengajar di Universiti Islam Antarabangsa Malaysia selama 18 tahun dan telah menulis beberapa buku dan artikel di dalam negara dan luar negara.